**Aντιμετώπιση περιβαλλοντικών Εγνατία**

Αέρια ρύπανση

Οι αέριοι ρύποι που μετριούνται είναι: CO (μονοξείδιο άνθρακα), NO2 (διοξείδιο αζώτου), SO2 (διοξείδιο θείου), O3 (όζον), PM10 (μικροσωματίδια), BTX (Benzene, Toluene, Xylenes) και Pb (μόλυβδος) οκτάνια. Ταυτόχρονα, σε κάθε σημείο μέτρησης παρακολουθούνται και βασικές μετεωρολογικές παράμετροι (ταχύτητα, κατεύθυνση ανέμου), λόγω του ότι επηρεάζουν σημαντικά τη διαμόρφωση των επιπέδων της ατμοσφαιρικής ρύπανσης.

Επιπρόσθετα οι περισσότερες από τις σήραγγες της Εγνατίας Οδού είναι εξοπλισμένες με μετρητές CO (μονοξείδιο άνθρακα) και NO (μονοξείδιο αζώτου), ούτως ώστε να μετριούνται συνεχώς τα επίπεδα των συγκεκριμένων ρυπαντών και να διατηρείται η ποιότητα της ατμόσφαιρας στο εσωτερικό τους.

Θόρυβος

Πρόγραμμα παρακολούθησης του Οδικού Κυκλοφοριακού Θορύβου σε κατοικημένες περιοχές, με κριτήρια προτεραιότητας την απόσταση του οικισμού από την οδό και τον υφιστάμενο κυκλοφοριακό φόρτο.

Στις περιοχές όπου, βάση της ισχύουσας νομοθεσίας, κριθεί απαραίτητη η λήψη μέτρων αντιθορυβικής προστασίας, θα εξετάζεται η αποτελεσματικότητα του συνόλου των μέτρων (ηχοπετάσματα, ειδικός ασφαλτοτάπητας, ειδικές φυτεύσεις, κλπ.) προκειμένου να επιλεγεί η βιωσιμότερη λύση.

Απορρίμματα

Η ρίψη των σκουπιδιών στην οδό απαγορεύεται βάση του Κώδικα Οδικής Κυκλοφορίας (Κ.Ο.Κ.), άρθρο 12, § 2 και 3. Η ρύπανση της οδού από τους χρήστες έχει πολλαπλά αρνητικά αποτελέσματα, όπως ρύπανση των παρακείμενων υδάτων και εδαφών, αντιαισθητική εικόνα της οδού και εγκυμονεί κινδύνους για την ασφάλεια των εποχούμενων.

Η συμβολή των χρηστών στη βελτιστοποίηση του περιβάλλοντος της οδού και στη μείωση του όγκου των παραγόμενων απορριμμάτων πρέπει να είναι καθοριστική.

Μέσω ειδικών συνεργείων, συγκεντρώνει τα πάσης φύσεως απορρίμματα από την επιφάνεια, τις νησίδες,

Η διαχείριση και η τελική διάθεσή τους γίνεται βάση των προβλεπόμενων στους Περιβαλλοντικούς Όρους και της ισχύουσας σχετικής νομοθεσίας. Το ετήσιο κόστος για την καθαριότητα είναι της τάξης των 600.000€, ποσό που αντιστοιχεί περίπου στο 5% του συνολικού ετήσιου κόστους συντήρησης της οδού.

**ΕΝΔΕΙΚΤΙΚΟΙ ΧΡΟΝΟΙ ΑΠΟΙΚΟΔΟΜΗΣΗΣ ΑΠΟΡΡΙΜΜΑΤΩΝ**

Αποτσίγαρα: 1 – 12 έτη
Φλούδες φρούτων: 2 έτη
Πλαστικές σακούλες: 10 – 20 έτη
Κουτιά Αλουμινίου: 80 – 100 έτη
Πλαστικά μπουκάλια: Μη αποικοδομήσιμα
Γυαλί: Μη αποικοδομήσιμο

* Ανακύκλωση…

Νερά

Πρόγραμμα παρακολούθησης και εκτίμησης της ποιότητας των νερών απορροής του αυτοκινητοδρόμου στα σημεία εκφόρτισης σε παρακείμενους αποδέκτες.

Οι ρυπαντικές παράμετροι που παρουσιάζουν ενδιαφέρον και σχετίζονται περισσότερο με τη λειτουργία των αυτοκινητοδρόμων είναι: COD, Ολικά στερεά, Λίπη και Έλαια, Βαρέα μέταλλα, κλπ.

Οι περιοχές και τα σημεία στα οποία πραγματοποιούνται οι μετρήσεις επιβάλλονται από τους Περιβαλλοντικούς Όρους καθώς και από την ευαισθησία του εκάστοτε οικοσυστήματος.

Παρακολούθηση των ποσοτήτων άλατος που χρησιμοποιούνται για τον αποχιονισμό της οδού.

Φωτορύπανση

Περιορισμός της ενεργειακής κατανάλωσης εφαρμόζει μια σειρά δράσεων, όπως:

* Τακτικό Πρόγραμμα Συντήρησης.
* Χρονοπρογραμματισμό του φωτισμού.
* Πρόγραμμα Διαχείρισης ηλεκτρικής ενέργειας σε σήραγγες.
* Περιορισμό της ηλεκτρικής κατανάλωσης, βάση της έγκαιρης διάγνωσης βλαβών, της βελτιστοποίησης της λειτουργίας του οδοφωτισμού και της ελαχιστοποίησης της πιθανής άσκοπης λειτουργίας.
* Πρόγραμμα Διεξαγωγής Φωτοτεχνικών Μετρήσεων σε Σήραγγες.

Πανίδα

* Τακτικός Καθαρισμός και Συντήρηση των Κιβωτοειδών Οχετών και των Κάτω Διαβάσεων Πανίδας.
* Συντήρηση της περίφραξης της οδού και παρακολούθηση της θνησιμότητας της πανίδας, λόγω συγκρούσεων με διερχόμενα οχήματα. Ισχυρή 2η περίφραξη στον βιότοπο αρκούδας
* Αποκατάσταση διαταραγμένων επιφανειών.